กองสลากฯเลื่อนเวลาออกรางวัลงวด 16 ส.ค.58 เร็วขึ้น
กองสลากฯเลื่อนเวลาออกรางวัลงวด 16 ส.ค.58 เร็วขึ้น
27 ก.ค. 2558

สำนักงานสลากกินแบ่งรัฐบาล แจ้งเลื่อนเวลาการออกรางวัลสลากกินแบ่งรัฐบาล ในงวดประจำวันที่ 16 สิงหาคม 2558 จากเดิม 14.30 – 16.00 น. เป็นเวลา 11.30 – 13.00 น.
โดยสามารถชมการถ่ายทอดสดการออกรางวัลสลากกินแบ่งรัฐบาล ได้ทางสถานีวิทยุโทรทัศน์แห่งประเทศไทย ช่อง 11 กรมประชาสัมพันธ์ ในเวลา 12.00 น. เป็นต้นไป และทางสถานีโทรทัศน์ข่าวสปริงนิวส์ เวลา 11.30 น. รวมทั้งสามารถรับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา 11.30 น. เป็นต้นไป